钦定古今图书集成/方舆汇编/边裔典/第140卷 > 单池国
## 钦定古今图书集成/方舆汇编/边裔典/第140卷 > 单池国

咸熙二年，宫中夜异兽白色光洁，绕宫而行。阉宦见
之，以闻于帝。帝曰：“宫闱幽密，若有异兽，皆非祥也。”使
宦者伺之，果见一白虎子遍房而走，候者以戈投之，
即中左目。比往取视，惟见血在地，不复见虎。搜检宫
内及诸池井，不见有物。次检宝库中，得一玉虎头枕，
眼有伤，血痕尚湿。帝《该古博闻》云：“汉诛梁冀，得一玉”
虎头枕，云单池国所献。检其颔下有篆书字，云“是帝
辛之枕。尝与妲已同枕之，是殷时遗宝也。”又按《五帝
本纪》云：“帝辛，殷代之末，至咸熙，多历年所，代代相传。
凡珍宝久则生精灵，必神物凭之也。”